Marţi după-amiază a plouat torenţial la Sibiu. Deşi meteorologii emiseseră cod galben de vreme severă, în oraş se asfalta de zor.

FOTO: oradesibiu.ro

Imaginile au fost surprinse de reporterii oradesibiu.ro. Dacă lucrările au început înainte de ploaie nu se știe, dar cert este că nu s-au oprit nici când turna cu găleata.

Pe strada Constituției se turna asfalt de zor.

Sibiul se pregăteşte pentru summitul din 9 mai. La Consiliul European informal, care va avea loc la Sibiu vor participa șefii de stat sau de guvern din UE. Summitul va fi găzduit de Klaus Iohannis, președintele României, statul care deține în prezent președinția Consiliului. Președintele Consiliului European, Donald Tusk, va prezida reuniunea.

Evenimentul se preconizează a fi un punct culminant al procesului, în care participanții își vor reînnoi angajamentul față de o Uniune Europeană care acționează decisiv în domeniile care contează cu adevărat pentru europeni.

Mai multe imagini aici.